CELEX: 32018D1082
Language: el
Date: 2018-07-30 00:00:00
Title: Απόφαση (ΚΕΠΠΑ) 2018/1082 του Συμβουλίου, της 30ής Ιουλίου 2018, σχετικά με την τροποποίηση της απόφασης (ΚΕΠΠΑ) 2016/610 για στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία

31.7.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 194/140
               
            
         ΑΠΌΦΑΣΗ (ΚΕΠΠΑ) 2018/1082 ΤΟΥ ΣΥΜΒΟΥΛΊΟΥ
         της 30ής Ιουλίου 2018
         σχετικά με την τροποποίηση της απόφασης (ΚΕΠΠΑ) 2016/610 για στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 19 Απριλίου 2016, το Συμβούλιο εξέδωσε την απόφαση (ΚΕΠΠΑ) 2016/610 του Συμβουλίου (1) με την οποία συγκροτήθηκε στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA), με εντολή και ποσό αναφοράς μέχρι 24 μήνες μετά την επίτευξη πλήρους επιχειρησιακής ικανότητας της αποστολής, δηλαδή έως τις 19 Σεπτεμβρίου 2018.
                  
               
                     (2)
                  
                  
                     Μετά τη στρατηγική επανεξέταση της αποστολής, η Επιτροπή Πολιτικής και Ασφάλειας εισηγήθηκε την τροποποίηση και παράταση της εντολής της EUTM RCA έως τις 19 Σεπτεμβρίου 2020.
                  
               
                     (3)
                  
                  
                     Η απόφαση (ΚΕΠΠΑ) 2016/610 του Συμβουλίου πρέπει να τροποποιηθεί αναλόγως.
                  
               
                     (4)
                  
                  
                     Σύμφωνα με το άρθρο 5 του πρωτοκόλλου σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, και δεν συμμετέχει στη χρηματοδότηση της παρούσας αποστολής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2016/610 τροποποιείται ως εξής:
            
                        α)
                     
                     
                        στο άρθρο 1, παράγραφος 2, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    στρατηγικές συμβουλές στο ιδιαίτερο γραφείο του Προέδρου, το Υπουργείο Άμυνας, το Στρατιωτικό Επιτελείο και τις Ένοπλες δυνάμεις και συμβουλές για τη συνεργασία πολιτικού και στρατιωτικού τομέα, μεταξύ άλλων στο Υπουργείο Εσωτερικών και στη Χωροφυλακή·»·
                                 
                              
                  
                        β)
                     
                     
                        στο άρθρο 10, η παράγραφος 2 αντικαθίσταται από το ακόλουθο κείμενο:
                        
                           «2.   Το ποσό δημοσιονομικής αναφοράς για τις κοινές δαπάνες της EUΤΜ RCΑ για την περίοδο έως τις 19 Σεπτεμβρίου 2018 ορίζεται σε 18 180 000 EUR. Το ποσοστό του εν λόγω ποσού αναφοράς κατά το άρθρο 25 παράγραφος 1 της απόφασης (ΚΕΠΠΑ) 2015/528 είναι 15 % και το ποσοστό που αναφέρεται στο άρθρο 34 παράγραφος 3 της εν λόγω απόφασης είναι 60 % για την ανάληψη υποχρεώσεων και 15 % για τις πληρωμές.
                        
                        
                           3.   Το ποσό δημοσιονομικής αναφοράς για τις κοινές δαπάνες της EUTM RCΑ για την περίοδο από τις 20 Σεπτεμβρίου 2018 έως τις 19 Σεπτεμβρίου 2020 ορίζεται σε 25 439 596 EUR. Το ποσοστό του εν λόγω ποσού αναφοράς κατά το άρθρο 25 παράγραφος 1 της απόφασης (ΚΕΠΠΑ) 2015/528 είναι 0 % και το ποσοστό που αναφέρεται στο άρθρο 34 παράγραφος 3 της εν λόγω απόφασης είναι 30 % για την ανάληψη υποχρεώσεων και 0 % για τις πληρωμές.»·
                        
                     
                  
                        γ)
                     
                     
                        στο άρθρο 13, η παράγραφος 2 αντικαθίσταται από το ακόλουθο κείμενο:
                        
                           «2.   Η EUTM RCA λήγει στις 19 Σεπτεμβρίου 2020.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 30 Ιουλίου 2018.
            
               
                  Για το Συμβούλιο
               
               
                  Ο Πρόεδρος
               
               G. BLÜMEL
            
         
         
            (1)  ΕΕ L 104 της 20.4.2016, σ. 21.